Diari Oficial de la Generalitat Valenciana


Sumari del DOGV 2051, del 22-06-1993 (1993/828406)

RESOLUCIÓ de 10 de maig de 1993, del President de la Comissió Territorial d'Urbanisme, por la qual es fa públic l'acord de la Comissió Territorial d'Urbanisme de 19 de febrer de 1993 relatiu a l'Aprovació definitiva de la Modificació puntual cinquena de les normes subsidiàries de planejament del municipi de Benejúzar.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2051

Data del DOGV
:   22-06-1993

Secció del DOGV
:   ALTRES DISPOSICIONS

Número del document
:   1993/828406


Data del document
:   10-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de maig de 1993, del President de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme de 19 de febrer de 1993 relatiu a l'aprovació definitiva de la modificació puntual cinquena de les normes subsidiàries de planejament del municipi de Benejúzar.  
La Comissió Territorial d'Urbanisme, en la sessió de 19 de febrer de 1993, a la vista de l'expedient de referència i basant-se en els següents  
Antecedents de fet  
1. L?ajuntament, en la sessió plenària de 18 d'agost de 1992, va acordar-ne l'aprovació provisional, després d'haver complert els tràmits d'aprovació inicial i d'exposició pública mitjançant uns anuncis apareguts en el BOP i en un dels diaris de més difusió provincial. No s'hi han produït al·legacions.  
2. La documentació la integren una memòria justificativa i uns plànols d'informació i d'ordenació.  
3. La finalitat d'aquest expedient és la reclassificació d'una superfície de 12.000 m2 de propietat municipal, de sòl no urbanitzable a sòl urbà, per a la ubicació d'un sistema general docent.  
4. El projecte té una declaració d'impacte ambiental favorable i un informe favorable de l?Oficina del Pla de Carreteres de la Conselleria d'Obres Públiques, Urbanisme i Transports, si bé aquest últim està condicionat a la definició de l'accés a aqueix centre escolar.  
Consideracions técnico-jurídiques  
1. La tramitació s'estima correcta, d'acord amb el que estableixen l'article 114, per remissió del 128.1, del text refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
2. La documentació s'estima completa, de conformitat amb l'article 80.2 del text refós de 1992 i del 97 del Reglament de Planejament.  
No obstant això, caldrà trametre tota la documentació que integre les normes subsidiàries vigents que resulte modificada o ampliada, tant pel que fa a plànols com a documentació escrita.  
3. La disposició transitòria primera de la Llei 4/1992, de 5 de juny, de la Generalitat Valenciana, sobre sòl no urbanitzable, estableix una única possibilitat de reclassificació directa de sòl no urbanitzable a sòl urbà, si es compleixen una sèrie de requisits.  
D'altra banda, el text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992 de 26 de juny, estableix en l'article novè que els terrenys destinats a sistemes generals podran no ser objecte de classificació específica de sòl, sense perjudici que els de nova creació previstos en el planejament s'adscriguen a les diferents classes de sòl a l?efecte de la valoració i obtenció.  
Atès que no és pràctic esgotar les possibilitats 'de reclassificació, la possibilitat de no incloure els terrenys en la classe de sòl urbà, i que són ja de titularitat municipal, no sembla convenient l'aprovació d'aquest document en la forma pretesa per l'ajuntament, el qual ha de trametre nous plànols que eviten la classificació com a urbans dels terrenys en qüestió.  
4. Així mateix caldrà trametre la definició de l'accés tal com ho considera l?informe de l?Oficina del Pla de Carreteres, així com tota la documentació que integre les normes subsidiàries vigents que resulte modificada o ampliada.  
5. La Comissió Territorial d'Urbanisme és competent per a l'adopció d'aquest acorda de conformitat amb l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny (BOE número 156, de 30 de juny), i amb el 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Procediment Administratiu i la resta de disposicions aplicables, va acordar aprovar definitivament la modificació puntual cinquena de les normes subsidiàries de planejament del municipi de Benejúzar. Se'n supedita la publicació, i per tant l?eficàcia, al fet que:  
1ª. Es desclassifiquen els terrenys d'urbans, i que es mantinguen com a sistema general.  
2ª. Es definesca amb més precisió l'accés a aquest.  
3ª. Es trameta tota la documentació de les normes subsidiàries que s'altere com a conseqüència de la modificació.  
Vist l'acord adoptat per la Comissió Territorial d'Urbanisme en la sessió de 19 de febrer de 1993 que va aprovar definitivament l'expedient de referència i que supeditava la publicació al compliment de certes condicions, així com la documentació presentada per l'ajuntament amb data 26 d'abril de 1993 que compleix en tots els punts l'acord de la comissió, resolc:  
Ordenar la publicació immediata d'aquest acord d'aprovació definitiva a l?efecte de l?entrada en vigor. Es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots interessats que apareguen en l'expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 10 de maig de 1993.- El President de la Comissió Territorial d'Urbanisme: Gerardo-Roger Fernández Fernández.